**ИЗМЕНЕ И ДОПУНЕ ПЛАНА ГЕНЕРАЛНЕ РЕГУЛАЦИЈЕ НАСЕЉА ЧЕРЕВИЋ**

**ИЗВОД ИЗ ПЛАНСКИХ ДОКУМЕНАТА ВИШЕГ РЕДА**

**Просторни план подручја посебне намене Фрушка гора** („Службени лист АПВ“ број 8/19)

Унутар границе Просторног плана подручја посебне намене Фрушка гора (у даљем тексту ППППН Фручка гора) локација ових измена и допуна Плана налази се изван границе Националног парка „Фрушка гора“ и изван границе подручја посебне намене.

Подручје обухвата Просторног планачини:

- подручје посебне намене и

- подручје ван посебне намене: „Подручје утицаја на посебну намену“.

Простор ван подручја посебне намене, који се налази у границама Просторног плана, представља подручје утицаја на посебну намену. Овај простор обухвата у целини преостали део заштитне зоне Националног парка, са насељима и осталим грађевинским земљиштем у приобаљу Дунава и на лесној заравни Срема, као и остала станишта заштићених и строго заштићених дивљих врста и подручја која су планирана за заштиту, а од значаја су за очување екосистемског диверзитета.

За подручје ван посебне намене, „Подручје утицаја на посебну намену“, Просторни план је преузео основну намену која је дефинисана планским документима јединице локалне самоуправе (ЈЛС).

**За ово подручје примењују се правила уређења дата планским документима ЈЛС, уз обавезну примену:**

- услова и мера заштите дефинисаних у поглављу „IV Правила употребе земљишта, правила уређења и правила грађења“, тачка:

* „1.3. Урбанистички и други услови за уређење и изградњу површина и објеката посебне и друге јавне намене и мреже саобраћајне и друге инфраструктуре“;

**Саобраћајна инфраструктура**

Објекти јавне путне-друмске и железничке инфраструктуре (државни путеви у складу са Уредбом о категоризацији државних путева), постојећа и планирана железничка инфраструктура као и пратећи садржаји уз путеве, ће се реконструисати/градити на основу услова из просторног плана ЈЛС или услова из просторног плана подручја посебне намене за инфраструктурни коридор.

**Путна мрежа**

**Остали приступни путеви**

Изградња и одржавање осталих приступних путева изводити у складу са важећом регулативом и техничким прописима (SRPS за путеве са малим саобраћајем).

За све интервенције на путној мрежи без обзира на категорију саобраћајнице, која би захтевала ангажовање новог земљишта за реализацију путева и њихових елемената, у складу са законском регулативом, обавезна је израда одговарајућег урбанистичког плана и пројектно-техничке документације (идејни и главни пројекти).

И друга правила уређења за комуналну инфраструктуру дату овум планом.

* „1.5. Услови и мере заштите природног и културног наслеђа, животне средине и живота и здравља људи“;

- смерница за израду планова ЈЛС за Подручје утицаја на посебну намену, дефинисаних у поглављу „V Имплементација“, тачка 2.2. Смернице за спровођење Просторног плана у „Подручју утицаја на посебну намену“ - подручју ван посебне намене;

Сви плански документи ЈЛС, који су у целости или делом у „Подручју утицаја на посебну намену“– подручју ван посебне намене, морају се усагласити са планским решењима датим у Просторном плану.

- рефералних карата датих Просторним планом.

**Просторни план општине Беочин** („Службени лист општине Беочин”, број 13/2012).

Локација Измена и допуна Плана налази се већим делом унутар грађевинског подручја насеља и мањим делом унутар границе планираног проширења грађевинског подручја насеља

У општини Беочин искоришћеност постојећег грађевинског земљишта није потпуна. У свим насељеним местима још увек постоје резерве грађевинског земљишта у државној и приватној својини погодној за изградњу. Поред напред наведене чињенице површина грађевинског земљишта је повећана на рачун пољопривредног земљишта, а све у циљу потреба за обезбеђивањем површина за развој радних активности за које се у насељеним местима не могу обезбедити услови (процес производње који захтева повећан обим саобраћајних захтева, повећање буке, концентрација гасова и сл.), као и потреба обезбеђења површина за комуналне и енергетске садржаје.

Черевић је подунавско насеље дефинисано као индустријско-услужан тип насеља.

**Организација јавних служби** кроз развој социјалне заштитезаснована је на потребама будућих корисника.

Због законски утврђене обавезе организовања припремног **предшколског васпитања**

**и образовања** за децу од 6 година, проширење мреже предшколских група обезбедиће се повећањем капацитета у постојећим објектима или новим објектима, у зависности од исказаних потреба, уз обавезу да се обезбеди обухват од 100% контигента деце тог узраста. Приликом израде одговарајуће урбанистичке документације за насеља, потребно је водити рачуна да се задовоље дефинисани нормативи за изградњу предшколских установа.

У поглављу **1.4. Грађевинско земљиште** наводи се:

Приликом израде урбанистичке документације обавезно се морају поштовати: граница Општине, основне мреже инфраструктуре – магистралне и регионалне саобраћајнице, основна каналска мрежа, основна енергетска и телекомуникациона инфраструктура и др.

Такође, поштоваће се правила и услови за утврђивање основне намене површина, услови за изградњу објеката, као и правила и услови за коришћење и уређење заштићених делова природе и непокретних културних добара.

У истом поглављу у подпоглављу **Грађевинско подручје насеља (грађевинско земљиште у граници грађевинског подручја насеља)** дефинисано је:

У насељима Раковац, Баноштор, Черевић и Сусек услови за уређење и изградњу на грађевинском земљишту у грађевинском подручју насеља одвијаће се према усвојеним Плановима генералне регулације насеља. Обзиром да је овим Планом у наредном периоду планирано проширење грађевинског земљишта насеља Раковац и Черевић, уколико до тога дође неопходна је израда измена и допуна важећег урбанистичког плана.